Mai multe 


Creați blog 


Autentificare 


Trenduri economice 


Actualităţi economice, analize, tendinţe şi previziuni 


miercuri, 2 august 2023 


Vremea răfuielii 


Scamatoriile economice ale lui Biden încep să 
aibă ,succesul” avut de absolut toate mişcările 
descreierate de acest tip din istorie. Peste tot 
unde excesul a ignorat realitatea, nota de plată a 
venit prompt, punându-i pe cei de la butoane în 
fata propriilor nemernicii şi lăsându-se în final cu 
dezastre de proporţii. Iată imaginea dezolantă a 
ceea ce se întâmplă în SUA din punct de vedere 
financiar. 


Mimarea  „performanţei”, a statutului de 
invulnerabilitate, a condus la o explozie a 
deficitului care, aşa cum ştim, trebuie finanţat. Ei 
bine, aşa apare cu surprindere anunţul Trezoreriei americane care spune pe sleau că în trimestrul curent 
trebuie să se împrumute cu - tineti-va bine! - 1 trilion de dolari. Asta după ce până acum estimările erau de 
733 miliarde! De unde creşterea bruscă? De unde atâta nevoie de bănet? 


Este preţul plătit pentru menţinerea democratilor la putere si pentru „justificarea” unei candidaturi 
democrate la postul de la Casa Albă. Joe Biden spune că va candida în continuare ceea ce va fi, probabil, cea 
mai comică întâmplare istorică de la desemnarea lui Incitatus - calul lui Caligula - pe postul de consul(faptă 
ipotetică, totuşi). 


Trilionul care se împrumută acum nu este sfârşitul, ci abia începutul unei noi fantasme a politicii financiar- 
monetare a SUA. Pentru trimestru patru Trezioreria estimează că va împrumuta 852 miliarde de dolari. Doar 
că, aşa cum estimarea pentru acest trimestru s-a dovedit a fi depăşită cu aproape 40%, ipoteza unei creşteri 
exponentiale a necesarului de imprmut în ultimul trimestru devne plauzibilă. Sunt fenomene care odată 
pornite devin imposibil de oprit, iar spirala datoriilor este unul dintre acestea. 


De altfel mai este un element pe care-l urmăresc cu interes de mai mult timp: situaţia rezervelor strategice 
de petrol ale SUA. Este un subiect pe care l-a mai atacat pe blog şi care s-a dovedit a fi o altă capcană fără 
ieşire. 


După ce a impus aberantele restricţii hidrocarburilor ruseşti într-o piaţă abia aflată oricum în echilibru 
instabil, SUA a fost nevoită să umble la propriile rezerve de petrol pentru a menţine iluzia „bunăstării” atât 
acasă cât şi pe continentul european. Era evident că totul e o iluzie. Cu toată forțarea americană preţurile la 
energie au explodat din cauza penuriei, inaugurându-se una dintre cele mai negre perioade a epocii 
industriale şi post-industriale. Astfel, nu s-a remarcat doar ruinarea buzunarelor cetăţenilor, ci şi dezastrul 
financiar al statelor, nevoite să acopere golurile din piaţă cu sume imense de la Buget pentru a se menţine 
cât de cât o brumă de coeziune socială. La fel cum la noi politicienii vorbesc disperaţi de „gaura din Buget”, 
peste tot în „Occidentul Colectiv”, găurile bugetare reprezintă dominanta discuţiilor politice. Partea şi mai 
tragică este că acum chiar s-a ajuns la fundul sacului, o situaţie în care cosmetizarea financiară e echivalenta 
tentativei de înfrumusețare a unei babe moarte de câteva luni, intrată în putrefacție si care pute de la o 
poştă. 


750 million barrels 


Rezervele strategice de petrol ale SUA, asa cum 700 
se vede limpede, sunt la cel mai mic nivel din 
ultimii patruzeci de ani si, asa cum am estimat in 
urmă cu vreo două luni, până acum nu s-a reuşit 
să se pună nimic la loc, mai mult, continuându-se 
retragerile de acolo. Semn că situaţia e crâncenă. 
Mentionez că graficul ataşat este unul din 
octombrie anul trecut, situaţia rezervelor fiind 
acum inferioară celei din grafic. 

Ştim toţi că spectacolele de iluzionism au perioadă de valabilitate limitată. Întreaga magie se petrece în 
lumea controlată a scenei si tine strict pe perioada spectacolului. La fel e şi cu iluziile economice ale aşa- 
numitului „Bidenomics”. Totul se dovedeşte a fi un şir extrem de mare de scamatorii, ajuns aproape de final 
şi care se va prăbuşi spectaculos. Asta deoarece întotdeauna spectacolul ajunge să epuizeze publicul care, 
trezit din magie, îşi dă seama că trebuie să mănânce şi altceva în afară de fentanyl. 

dezastre economice, la fel va fi si acum. Doar cä, spre deosebire de situatiile din trecut în care statele aveau Pericolele Asiei 
o oarecare relevanţă economică locală, acum, lumea îmbătată de aburii unei fantasmatice teorii a satului 
global şi a economiei „eficiente” se trezeşte înțelegând că e timpul să-şi primească pedeapsa. Iar nebunia 
sancţionării hidrocarburilor ruseşti pe o piaţă care abia făcea fata cererii va costa infinit mai mult decât 
anemica propaganda a iluzoriului „totul va fi bine”. Vin vremurile răfuielii, iar timpul deja nu mai are Niger si dezvoltările ulterioare 
răbdare. 

Contact 


Aveţi idei, injuraturi sau reclamaţii pe care 
nu le puteţi exprima prin intermediul 
comentariilor la articole? Nicio problemă! 
Ma puteti contacta la adresa 
trenduri_economice [at] gmx [punct] com. 


Atenţie! Nu ofer sfaturi de investiţie prin 
mail, deci nu vă aşteptaţi să primiţi 
răspunsuri la solicitările de genul "am x /ei, 
ce mă sfatuiti să fac cu ei". 

